แนวโน้มดัชนีเช้าผันผวนกรอบแคบ
นักวิเคราะห์ฯคาดตลาดหุ้นไทยเช้านี้ผันผวนในกรอบแคบ แนะติดตามการเมือง-เทรดดิ้งสินค้าโภคภัณฑ์
3 ก.พ. 2554

นักวิเคราะห์ฯคาดตลาดหุ้นไทยเช้านี้ผันผวนในกรอบแคบ แนะติดตามการเมือง-เทรดดิ้งสินค้าโภคภัณฑ์
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า ตลาดหุ้นไทยเช้านี้คงผันผวนในกรอบแคบ มองว่าน่าจะมีแรงขายออกมาเมื่อดัชนีปรับตัวขึ้นไปยืนเหนือ 980 จุด โดยปริมาณการซื้อขายน่าจะเป็นไปอย่างเบาบาง เนื่องจากอยู่ในช่วงเทศกาลตรุษจีน ขณะที่ปัจจัยต่างประเทศก็ยังไม่ได้มีอะไรเปลี่ยนแปลง ตลาดหุ้นภูมิภาควันนี้ก็อยู่ทำการหลายตลาดฯ
ด้านราคาสินค้าโภคภัณฑ์ส่วนใหญ่ทรงตัวหรือปรับตัวขึ้นเพียงเล็กน้อย ส่วนปัจจัยในประเทศติดตามสถานการณ์ทางการเมือง แนะนำเทรดดิ้งหุ้นกลุ่มสินค้าโภคภัณฑ์     พร้อมให้แนวรับ 960 จุด แนวต้าน 980 จุด